**PÁLYÁZATI FELHÍVÁS**

**HÁZIORVOSI ÁLLÁSHELY BETÖLTÉSÉRE**

Kompolt Községi Önkormányzat pályázatot hirdet a kompolti háziorvosi körzet vállalkozási, vagy egészségügyi szolgálati jogviszony formában történő ellátására az alábbi tartalommal:

**A munkavégzés helye**: 3356 Kompolt, Kölcsey u. 2.

**Ellátandó feladatok**: A kompolti **felnőtt** háziorvosi feladatok teljeskörű ellátása

**Praxis leírása:**

* ellátandó lakos (leadott kártya): 1590 fő,
* önkormányzati felújított, jól felszerest korszerű rendelő,
* gyakorlott, helyismerettel rendelkező ápoló asszisztens,
* épületen belül felújított, berendezéssel ellátott szolgálati lakás biztosított,
* központi orvosi ügyeleti ellátás biztosított (3300 Eger, Szálloda u. 2/A. fsz.)

**Az állás betöltésének feltételei:**

* a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben, valamint az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendeletben előírt egyéb feltételek megléte,
* a praxis vállalkozói, illetve egészségügyi szolgálati jogviszony formában való működtetése,
* magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve letelepedett státusz,
* büntetlen előélet,
* Magyar Orvosi Kamarai tagság

**A pályázathoz csatolni szükséges dokumentumok:**

* végzettséget, szakirányú végzettséget igazoló dokumentumok másolata,
* részletes szakmai önéletrajz,
* 3 hónapnál nem régebbi erkölcsi bizonyítvány,
* Magyar Orvosi Kamarai tagság igazolása,
* Orvosok Országos Nyilvántartásba vételéről igazolás,
* egészségügyi alkalmasságot igazoló okirat másolata,
* vállalkozási formától függően: egyéni vállalkozói igazolvány, illetve társas vállalkozás esetén a cégbírósági bejegyzést igazoló okirat másolata,
* nyilatkozat arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
* nyilatkozat arról, hogy a pályázat elbírálását a pályázó nyílt vagy zárt ülésen kéri.

**A megbízás időtartama:** határozatlan idő, a nyertes pályázóval kötött feladat-ellátási szerződés alapján

**A pályázat benyújtásának határideje**: 2022. február 28.

**A pályázat benyújtásának módja, helye**:

* a pályázatot postai úton, 2 példányban kell benyújtani Kompolt Község Polgármesterének címezve: 3356 Kompolt, Kápolnai út 2/D.
* a borítékra kérjük feltüntetni: „Háziorvosi pályázat”
* pályázattal kapcsolatos információt Balázs Zoltán polgármester nyújt, telefon: 30/229-5366 vagy polgarmester@kompolt.hu e-mail címen

A pályázat elbírálása képviselő-testület ülésén történik. A praxis betölthető a sikeres elbírálást és a szükséges engedélyezési eljárást követően.

**Egyéb lényeges információ:**

* a háziorvosi feladatokat háziorvosi szakképesítés nélkül is elláthatja az a szakorvos, aki a 4/2000. (II. 25.) EüM rendelet 11. § (4) bekezdésében felsorolt szakképesítések valamelyikével rendelkezik, és vállalja a háziorvosi szakvizsga megszerzését,
* szükség esetén szolgálati lakás igényelhető,
* az állás betölthető vállalkozásban, vagy közalkalmazotti (egészségügyi szolgálati) jogviszonyban,

Az önkormányzat fenntartja a jogot, hogy a pályázati felhívást indokolás nélkül visszavonja, a pályázati eljárást megszüntesse, eredménytelenné nyilvánítsa.

**A pályázati felhívás megjelenik:**

* MOK internetes felület
* Országos Kórházi Főigazgatóság internetes felület
* Kompolt község hivatalos honlapján ([www.kompolt.hu](http://www.kompolt.hu))